Zirkumzision

D **Zirkumzision** (vo lat. *circumcisio* „Beschniidig“), au **männligi Beschniidig**, isch s Abschniide vo dr männlichen Vorhut, däilwiis oder vollständig. Si ghört zu de hüfigste körperlige Iigriff, wo uf dr ganze Wält gmacht wärde. 

## Umfang, Gründ und Broblematik
Dr Grund für d Zirkumzision isch mäistens religiös und kulturell, e medizinische Indikazion isch sälte.
Gegewärtig si schetzigswiis zwüsche 25 % und 33 % vo dr männlige Wältbevölkerig beschnitte. D Beschniidig vo gsunde Chinder am achte Läbensdaag gältet im Juudedum as e göttligs Gebot. Dr Koran erwäänt si nit usdrücklig. Si isch aber in islamisch brägte Länder as Sunna wit verbräitet und wird im Chinds- oder Jugendalter duregfüert. In de USA isch d Beschniidig im Buschialter bis vor wenige Joorzäänt wit verbräitet gsi; denn isch d Beschniidigskwote aber zrugggange. 2010 het mä sä bi 77 % vo de Buebe gmacht. Es git Gsellschafte, wo d Beschniidig en Iniziazionsritual isch, d Ufnaam vom Jugendlige in d Gmäinschaft vo de erwaggsene Manne sümbolisiert. D Zirkumzision isch äini vo meerere Behandligsmögligkäite, wo zum Bischbil bi schwere Forme vo dr pathologische Fimose as indiziert gältet, wenn abderi Behandlige kä Erfolg verspräche oder ooni Häiligserfolg bliibe si.

D Zirkumzision isch umstritte, aber mä cha d Diskussion drüber nid vergliiche mit dr uniwerselle Ächdig vo dr Beschniidig vo wiiblige Genitalie. Im angelsäggsische Beriich git s scho lenger e gsellschaftligi Debatte zwüschen Grubben, wo drgege si („Intaktiviste“-Bewegig), und Grubben, wo d Beschniidig befürworte. Umstritte si vor allem dr medizinisch Nutze und d Risike, bi Chinder au ethischi und rächtligi Aspäkt und wie mä s im Hiiblick uf d Menscherächt, vor allem s Rächt uf körperligi Unverseerthäit söll aaluege.


High and tight circumcision style.jpg|E beschnittene Penis
The ridged band of the foreskin.jpg|En umbeschnittene Penis


## Litratuur
* Başar Alabay: *Kulturelle Aspekte der Sozialisation – Junge türkische Männer in der Bundesrepublik Deutschland*. Dissertation. Springer VS, Wiesbaden 2012, ISBN 978-3-531-19609-1. (books.google)
* David L. Gollaher: *CIRCUMCISION – a history of the world’s most controversal surgery.* Basic Books (AZ), Nöi York 2001, ISBN 0-465-04397-6.
** Dütschi Übersetzig: *Das verletzte Geschlecht*. Aufbau-Verlag, 2002, ISBN 3-351-02540-8.
* 
* Matthias Küntzel: ''Kontaminiertes Terrain.'' bei: *Perlentaucher.* 8. August 2012.
* Nicole Steiner: *Die religiös motivierte Knabenbeschneidung im Lichte des Strafrechts: Zugleich ein Beitrag zu Möglichkeiten und Grenzen elterlicher Einwilligung*. Dissertation. Duncker & Humblot, Berlin 2013, ISBN 978-3-428-14154-8.
* Matthias Franz (Hrsg.): *Die Beschneidung von Jungen Ein trauriges Vermächtnis.* Vandenhoeck & Ruprecht, Göttinge 2014, ISBN 978-3-525-40455-3.
* Werner Pieper (Hrsg.): *Aus den Vorhaut-Akten*. Grüne Kraft, 1988, ISBN 9783925817281

## Weblingg

### dütsch
* Wissenschaftlicher Dienst des Bundestages 29. Juni 2012: Beschneidung und Strafrecht (PDF; 75&nbsp;kB)
* ''Die Beschneidung beim Mann (Zirkumzision)'' – Patienteninfo des Berufsverbands der Deutschen Urologen e.&nbsp;V. und Deutsche Gesellschaft für Urologie e.&nbsp;V.

### änglisch
* IRIN News-Dossier über Beschneidung von Männern und HIV/Aids in Afrika (englisch)
* englische Wikipedia: ''Ethics of circumcision''

## Fuessnoote